**Чэмпіянат свету па спартыўным арыентаванні** (англ.: World Orienteering Championships) — штогадовыя спаборніцтвы, арганізаваныя  Міжнароднай федэрацыяй спартыўнага арыентавання (ІОФ) для выяўлення наймацнейшых спартсменаў-арыенціроўшчыкаў.

Фармат
------

| дысцыплана | назва на англ. | гады |
| --- | --- | --- |
| індывідуальная | англ.: Individual | 1966-1989 |
| класічная | англ.: Classic | 1991-2001 |
| кароткая | англ.: Short | 1991-2001 |
| доўгая | англ.: Long | з 2003 |
| сярэдняя | англ.: Middle | з 2003 |
| спрынт | англ.: Sprint | з 2001 |
| эстафета | англ.: Relay | з 1966 |
| змяшаная эстафета | англ.: Sprint Relay | з 2014 |
|

Першапачаткова чэмпіянаты свету праводзіліся адзін раз кожныя два гады. З 2003 года яны праводзяцца штогод.

Праграма чэмпіянатаў свету змянялася на працягу сваёй гісторыі. Так у 1966 годзе яна складалася толькі з індывідуальнай гонкі і эстафеты, і ўвесь чэмпіянат свету ўкладваўся ў два дні — з 1 па 2 кастрычніка 1966 года. Пачынаючы з чэмпіянату свету 1991 года ў Чэхаславакіі, праграма пашырылася і ўключала ў сябе кароткую дыстанцыю (час пераможцы 25 хвілін), класічную дыстанцыю і эстафету. 
У 2001 годзе ў праграму чэмпіянатаў свету былі ўведзены спаборніцтвы на спрынтарскай дыстанцыі. Апошняя рэарганізацыя праграмы чэмпіянатаў свету была праведзена ў 2014 годзе, калі з'явілася змяшаная эстафета. І ў цяперашні час чэмпіянаты свету праводзяцца па наступнай праграме:

* спрынт
* сярэдняя дыстанцыя
* доўгая дыстанцыя
* эстафета
* змяшаная эстафета

Медальны залік
--------------

Пераможцамі чэмпіянатаў свету па спартыўным арыентаванні ў бегавых дысцыплінах станавіліся спартсмены Нарвегіі, Швецыі, Фінляндыі, Венгрыі, Швейцарыі, Чэхіі, Расіі, Украіны, Даніі, Францыі, Аўстрыі, Вялікабрытаніі і Аўстраліі. Аднак па агульнай колькасці заваяваных медалёў дамінаванне «вялікай чацвёркі» — Швецыі, Нарвегіі, Фінляндыі і Швейцарыі — бясспрэчна.

Самай тытулаванай спартсменкай на дадзены момант з'яўляецца швейцарка Сімона Ніглі. Яна з'яўляецца дваццаціразовай чэмпіёнкай свету. Прычым, два разы ў 2003 і ў 2005 гадах яна выйграла ўсе чатыры дыстанцыі чэмпіянатаў свету.

У 2016 годзе першы медаль у скарбонку зборнай Беларусі прынесла спартсменка Анастасія Дзянісава.

|  Месца  |  Краіна  | Золата | Серабро | Бронза | Усяго |
| --- | --- | --- | --- | --- | --- |
| 1 | Сцяг Швецыі Швецыя | 49 | 52 | 52 | 153 |
| 2 | Сцяг Нарвегіі Нарвегія | 43 | 45 | 42 | 130 |
| 3 |  Швейцарыя | 42 | 29 | 31 | 102 |
| 4 | Сцяг Фінляндыі Фінляндыя | 24 | 41 | 29 | 94 |
| 5 | Сцяг Францыі Францыя | 13 | 5 | 8 | 26 |
| 6 | Сцяг Расіі Расія | 10 | 9 | 10 | 29 |
| 7 | Сцяг Даніі Данія | 10 | 7 | 5 | 22 |
| 8 | Сцяг Чэхіі Чэхія | 5 | 7 | 8 | 20 |
| 9 | Сцяг Вялікабрытаніі Вялікабрытанія | 3 | 4 | 4 | 11 |
| 10 | Сцяг Венгрыі Венгрыя | 3 | 1 | 2 | 6 |
| 11 | Сцяг Украіны Украіна | 1 | 2 | 3 | 6 |
| 12 | Сцяг Аўстрыі Аўстрыя | 1 | 1 | 0 | 2 |
| 13 | Сцяг Латвіі Латвія | 1 | 0 | 2 | 3 |
| 14 | Сцяг Аўстраліі Аўстралія | 1 | 0 | 0 | 1 |
| 15 |  Чэхаславакія | 0 | 2 | 5 | 7 |
| 16 | Сцяг СССР СССР | 0 | 0 | 2 | 2 |
| 17 | Сцяг Германіі Германія | 0 | 0 | 1 | 1 |
| 17 | Сцяг Італіі Італія | 0 | 0 | 1 | 1 |
| 17 | Сцяг Беларусі Беларусь | 0 | 0 | 1 | 1 |

Зноскі
------

1. ↑  Медалі чэмпіянатаў свету па арыентаванні (1966—2014) Архівавана 17 сакавіка 2015. (англ.)

Спасылкі
--------

* Статыстыка ўдзелу Беларусі ў чэмпіянатах свету па спартыўным арыентаванні  (англ.)